Ontario

Ontario ta un provinsia di Canada, situá den e parti nortost di kontinente di Nort Amérika. Ontario ta e provinsia mas poblá di Canada i e di dos mas grandi den e área, despues di Quebec.

E provinsia tin un area total di 1.076.395 kilometer kuadrá i, un poblashon di mas o ménos 13.448.494 habitante (2016). E poblashon di Ontario ta multikultural. Ta papia varios idioma den e provinsia, pero ingles ta e prinsipal idioma ofisial.

Ontario ta un sede importante di arte, enseñansa i investigashon. Siudatnan manera Toronto i Ottawa tin universidatnan di renombre, museo, teatro i festivalnan internashonal manera Toronto International Film Festival (TIFF).

Kapital di Ontario ta Toronto, ku ta un hub internashonal di finansa, kultura i ekonomia. Toronto ta wòrdu konsiderá un di e siudatnan mas diversifiká na mundu. E kapital federal di Canada, Ottawa, tambe ta situá den Ontario, serka di frontera ku Quebec.

 Historia 
Antes di e kolonisashon oropeo, e region tabata habitá pa varios pueblo indígena, inkluyendo Anishinaabe, Cree, Haudenosaunee (Iroquois), i Odawa. E promé kontakto oropeo tabata den siglo XVII, prinsipalmente pa misioneronan franses i trahadónan di piel (fur traders).

Ontario a bira un parti di 'British North America' i a forma ofisialmente un provinsia dia 1 di yüli 1867 ku e ratifikashon di e British North America Act, ku a funda e Konfederashon di Canada.

270px|thumb|center|Niagara Falls- Ontario

Kategoria:Canada